Nyeste Skilderie af Kiøbenhavn, 1808-10-08
Hans Majestæt Kongen har, i Henseende til Criminal=Lovgivningen for Hertugdømmerne Slesvig og Holsteen, allernaadigst fundet for godt under 9de d. M. at resolvere saaledes: I. Det af Overprokureuren forfattede Udkast til en almindelig Criminal=Lovbog tilstilles Over-Retterne, Amtmændene, Landfogderne, Magistraterne og Dommerne i de adelige Districter i begge Hertugdømmene, og have de, inden et Aars Forløb, at indgive deres udførlige Betænkning derom, til det Slesvig-Holsteenske Cancellie. 2. Desforuden opfordres det sagkyndige Publikum, saavel i det danske Monarkie, som i fremmede Lande, til at indsende til det juridiske Fakultet ved Universitetet i Kiel, inden den 31te December 1809, skriftlige Bedømmelser over forbemeldte Udkast, hvilke kunde være med, eller uden Forfatterens Navn. 3. Disse Afhandlinger kunne indsendes, forfattede i det tydske, danske eller latinske Sprog. 4. For de tre bedste Afhandlinger, som saaledes indkomme til det juridiske Fakultet i Kiel, udsættes en dobbelt Præmie, nemlig 200 Rdlr. Schl. Holst. Courant for den bedste Afhandling over hele Udkastet; og to Præmier, hver af 100 Rdlr. for den fortrinligste Afhandling over den første eller den anden Deel af Udkastet. H. Præmiens Tilkjendelse skeer af ovennævnte juridiske Fakultet den 1ste Junii 1810. Bedømmelsen bliver offentligen bekjendtgjort i den i Kiel udkommende Litteratur=Tidende for de Danske Stater, samt i de Kjøbenhavnske lærde Tidender, og Præmierne udbetales af det kongelige Bank-Comtoir i Altona i Slesvig-Holsteensk Courant. 6. Den som vil arbeide for Præmien, haver paa sædvanlig Maade ikkuns at betegne sin Afhandling med et Motto, og at vedlægge en med samme paategnet, forseglet Seddel, som indeholder hans Navn og Opholdsted. 7. Forfatterne af de ikke kronede Priis=Skrifter, erholde paa Forlangende deres Manuskript tilbage fra det juridiske Fakultet i Kiel, fra den 1ste Septbr. 1810, naar de legitimere sig ved Jndsendelse af det af dem brugte Motto. 8. Forfatterne, saavel af de belønnede som af de tilbageleverede Priis=Skrifter, beholde ubehindret Brug af deres Manuskript til enhver Tid, efter eget Behag. Forestaaende Kongelige Resolution bekjendtgjøres herved for alle Vedkommende. - Det Kongelige Slesvig-Holsteenske Cancellie, den 12te Septbr. 1808. Mösting. Eggers. Jansen. Jensen. Feldmann. (L. S.) Throndhjem, d. 20 Julii 1808. Af Collegialtidenden – som er i enkelte Stykker udførligere end Budstikken – sees, at Norges tappre Helte gjenleve i nærværende Slægt. Man veed ogsaa, hvor meget man ved patriotiske Gaver har lindret Soldateskens Kaar. Men saa vitterligt som det burde er det vel ei, at Throndhjems og dens Omegns Gavmildhed har i denne Post overgaaet de sydlige Brødres. Fra Præstegieldene. Meldalen, Ørkedalen og Meelhuuser der indkommet i Fødevare og Penge noget Overordentligt, formodentlig fordi deres Sønner have, trods Budstikkens Taushed, udmærket sig fremfor andre Korps under Staffeldt. Nogle NordlandsJægter er tagne af de Engelske, hvis Krydsere gaae ei allene ved Kristianssund, men skulle og være sporede Nord i Landet. De lure nok paa de ventendes Skibe fra Arkangel, komme disse ei frem, da befrygtes med Rette Mangel og svag Kraftyttring.